**ДЕЛЕГИРАНА РЕГУЛАТИВА (ЕУ) 2021/1088 НА КОМИСИЈАТА**

**од 7 април 2021 година**

**за изменување и дополнување на Регулативата (ЕУ) бр. 748/2012 во однос на ажурирање на упатувањата кон барањата за заштита на животната средина**

ЕВРОПСКАТА КОМИСИЈА,

имајќи го предвид Договорот за функционирањето на Европската Унија,

имајќи ја предвид Регулативата (ЕУ) 2018/1139 на Европскиот парламент и на Советот, од 4 јули 2018 година, за заеднички правила во областа на цивилното воздухопловство и за основање на Агенција на Европската Унија за безбедност во воздухопловството, и за изменување и дополнување на регулативите (ЕЗ) бр. 2111/2005, (ЕЗ) бр. 1008/2008, (ЕУ) бр. 996/2010, (ЕУ) бр. 376/2014 и директивите 2014/30/ЕУ и 2014/53/ЕУ на Европскиот парламент и на Советот, и за укинување на регулативите (ЕЗ) бр. 552/2004 и (ЕЗ) бр. 216/2008 на Европскиот парламент и на Советот и Регулатива (ЕЕЗ) бр. 3922/91([[1]](#footnote-1)) на Советот, и особено член 19(1) и(3) од истата,

со оглед на тоа што:

1. На 7 април 2021 година, Комисијата ја усвои делегираната регулатива 2021/1087 ([[2]](#footnote-2)) со која се ажурираат референците кон одредбите од Чикашката конвенција кои содржат барања за заштита на животната средина.
2. Воздухоплови, кои не се воздухоплови без екипаж и нивни мотори, елиси, делови и немонтирана опрема треба да ги исполнуваат тие барања за заштита на животната средина од 1 јануари 2021 година.
3. Упатувањата кон барањата за заштита на животната средина во Регулатива (ЕУ) бр. 748/2012 ([[3]](#footnote-3)) на Комисијата треба да се ажурираат.
4. Регулатива (ЕУ) бр. 748/2012 затоа треба соодветно да се измени и дополни.
5. Мерките предвидени во оваа Регулатива се засноваат на Мислењето бр. 03/2020 на Агенција на Европската Унија за безбедност во воздухопловството (EASA) во согласност со член 76(1) од Регулативата (ЕУ) 2018/1139,

ЈА ДОНЕСЕ ОВАА РЕГУЛАТИВА:

*Член 1*

Регулативата (ЕУ) бр. 748/2012 се изменува и дополнува како што следува:

1. во Член 9, став 4 се заменува со следново:

„4. По пат на отстапување од ставот 1, производствената организација може да поднесе барање до надлежниот орган за изземања од барањата за заштита на животната средина наведени вопрвиот потстав од член 9(2) од Регулативата (ЕУ) 2018/1139.“

1. Анекс I се изменува и дополнува како што е утврдено во Анекс I кон оваа регулатива.

*Член 2*

Оваа регулатива влегува во сила на дваесеттиот ден по нејзиното објавување во *Службен весник на Европската Унија*.

Оваа регулатива е целосно обврзувачка и директно применлива во сите земји–членки.

Брисел, 7 април 2021 година.

За Комисијата

Претседател

Урсула ВОН ДЕР ЛЕЈЕН

\_\_\_\_\_\_\_\_\_\_\_

*АНЕКС I*

Анекс I кон Регулативата (ЕУ) бр. 748/2012 се изменува и дополнува како што следува:

1. Во точката 21.А.130(б), точката (4) се заменува со следново:

„4. дополнително, во случај на услови од областа на заштита на животната средина:

1. изјава дека комплетираниот мотор е во согласност со применливите услови за емисии на издувни гасови од моторот на датумот на производство на моторот, и;
2. изјава дека комплетираниот авион е во согласност со важечките услови за емисија на CO2 на датумот на издавање на првичното уверение за пловидбеност.“;
3. Во точката 21.А.145(б), воведната реченица и точката (1) се заменува со следново:

„(б) во однос на сите потребни податоци за пловидбеност и заштита на животната средина:

1. производствената организација ги прима тие податоци од Агенцијата, и од имателот, или барателот на уверението за тип, уверението за тип со ограничување или одобрението на проектот, вклучувајќи ги и сите изземања кои се дозволени во однос на барањата за заштита на животната средина, за да ја утврди сообразноста со применливите податоци на проектот;“;
2. Во точката 21.А.147, точката (а) се заменува со следново:

„(а) Откако ќе се издаде одобрение за производствена организација, секоја промена на одобрената производствена организација која е значајна за да се покаже сообразност или за пловидбеноста и карактеристиките на производот кои влијаат на заштитата на животната средина, делот или уредот, а особено промените на системот за квалитет, се одобрува од страна на надлежниот орган. Поднесувањето на барање за одобрение се доставува во писмена форма до надлежниот орган и организацијата му докажува на надлежниот орган, пред спроведувањето на промената, дека е во согласност со овој поддел.“;

1. Во точката 21.А.801, точката (а) се заменува со следново:

„(а) Идентификацијата на производи вклучува следните информации:

1. името на производителот;
2. ознаката на производот;
3. серискиот број на производителот;
4. ознаката „ИЗЗЕМЕНО (EXEMPT)“ во случај на мотор, доколку надлежниот орган одобрил изземање од барањата за заштита на животната средина;
5. било кои други информации кои Агенцијата ги смета за соодветни.“;
6. точката 21.В.85 се заменува со следново:

„**21.Б.85 Одредување на применливи барања за заштита на животната средина за уверение за тип или уверение за тип со ограничување**

(а) Агенцијата ги определува применливите барања за заштита на животната средина за уверение за тип или за уверение за тип со ограничување за воздухоплов или уверение за тип за мотор и за тоа го известува барателот. Определувањето и известувањето содржат:

* 1. применливите барања за бучава кои се утврдени во:
     1. Поглавје 1 од Дел II, Том I од Анекс 16 на Чикашката конвенција и:

(А) за подзвучни млазни авиони, во поглавјата 2, 3, 4 и 14;

(Б) за авиони со погон на елиси во поглавјата 3, 4, 5, 6, 10 и 14;

(В) за хеликоптери во поглавјата 8 и 11;

(Г) за надзвучни авиони во Поглавје 12; и

(Д) за воздухоплови со наклонувачки ротор во Поглавје 13.

* + 1. Том I од Анекс 16 на Чикашката конвенција,:

(А) Додаток 1 за авиони на кои се применливи поглавјата 2 и 12 од Дел II Том I од Анекс 16 на Чикашката конвенција;

(Б) Додаток 2 за авиони на кои се применливи поглавјата 3, 4, 5, 8, 13 и 14 од Дел II Том I од Анекс 16 на Чикашката конвенција;

(В) Додаток 3 за авиони на кои е применливо Поглавје 6 од Дел II Том I од Анекс 16 на Чикашката конвенција;

(Г) Додаток 4 за авиони на кои е применливо Поглавје 11 од Дел II Том I од Анекс 16 на Чикашката конвенција; и

(Д) Додаток 5 за авиони на кои е применливо Поглавје 10 од Дел II Том I од Анекс 16 на Чикашката конвенција;

* 1. применливите барања за емисии за спречување на намерното испуштање гориво за воздухопловите наведени во поглавјата 1 и 2 од Дел II Том II од Анекс 16 на Чикашката конвенција;
  2. применливите барања за емисиите на чад, гасови и честички од моторите, утврдени во:
     1. Поглавје 1 од Дел III од Том II од Анекс 16 на Чикашката конвенција и:

(А) за емисии на чад и гасови од млазни и турбински мотори наменети да работат само со подзвучни брзини, во Поглавје 2;

(Б) за емисии на чад и гасови од млазни и турбински мотори наменети за работа со надзвучни брзини, во Поглавје 3; и

(В) за емисиите на честички од млазни и турбински мотори наменети да работат само со подзвучни брзини, во Поглавје 4

* + 1. Том II од Анекс 16 на Чикашката конвенција:

(A) Додаток 1 за мерење на односот на референтниот притисок;

(Б) Додаток 2 за евалуација на емисиите на чад;

(В) Додаток 3 за инструменти и мерни техники за гасовити емисии:

(Г) Додаток 4 за спецификации за гориво што се користи при тестирање на емисиите на турбински мотори на воздухоплови;

(Д) Додаток 5 за инструменти и мерни техники за гасни емисии од мотори со последователно согорување од гасна турбина;

(Ѓ) Додаток 6 за постапката за оцена на усогласеност за емисии на гасови, чад и честички; и

(Е) Додаток 7 за инструменти и мерни техники за неиспарливи честички;

* 1. применливите барања за емисиите на CO2 од авион утврдени во:
     1. Поглавје 1 од Дел II Том III од Анекс 16 на Чикашката конвенција и:

(А) за подзвучни млазни авиони, во Поглавје 2; и

(Б) за подзвучни авиони со елиси во Поглавје 2.

* + 1. Додаток 1 и 2 од Том III од Анекс 16 на Чикашката конвенција за авиони на кои е применливо Поглавје 2 од Дел II Том III од Анекс 16 на Чикашката конвенција;
  1. за мотори, применливите барања од Анекс 16 на Чикашката конвенција, Том II Дел IV и Додаток 8 во врска со проценката на неиспарливи честички за цели на попис и моделирање.

(б) (Резервирано)“;

--------

1. () Сл. весник. L 212, 22.8.2018 година, стр. 1. [↑](#footnote-ref-1)
2. () Делегирана регулатива (ЕУ) 2021/1087 на Комисијата од 7 април 2021 година, за изменување на Регулативата бр. (ЕУ) 2018/1139 на Европскиот Парламент и Советот, која се однесува на ажурирање на референците кон одредбите од Чикашката конвенција (види страна 1 од овој Службен весник). [↑](#footnote-ref-2)
3. () Регулатива (ЕУ) бр. 748/2012 на Комисијата од 3 август 2012 година за утврдување на правила за спроведување за издавање на уверение за пловидбеност и заштита на животната средина и за воздухоплови и сродни производи, делови и уреди за пловидбеност, како и за издавање на уверение на проектантски и производствени организации (Сл. весник. L 224, 21.8.2012 година, стр. 1). [↑](#footnote-ref-3)